Komission asetus (EY) N:o 2813/98, annettu 22 päivänä joulukuuta 1998, euron käyttöönottamiseksi yhteisessä maatalouspolitiikassa annettujen siirtymätoimenpiteiden soveltamista koskevista yksityiskohtaisista säännöistä



Virallinen lehti nro L 349 , 24/12/1998 s. 0048 - 0049



KOMISSION ASETUS (EY) N:o 2813/98, annettu 22 päivänä joulukuuta 1998, euron käyttöönottamiseksi yhteisessä maatalouspolitiikassa annettujen siirtymätoimenpiteiden soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1) ja erityisesti sen 10 artiklan, ottaa huomioon siirtymätoimenpiteistä euron käyttöönottamiseksi yhteisessä maatalouspolitiikassa 15 päivänä joulukuuta 1998 annetun neuvoston asetuksen (EY) N:o 2800/98 (2) ja erityisesti sen 4 artiklan, sekä katsoo, että asetuksessa (EY) N:o 2800/98 säädetään, että jäsenvaltiot voivat myöntää tasaustukea viljelijöille, jotka ovat joutuneet kärsimään merkittävän revalvaation vaikutuksista; osa tuesta liittyy nimenomaan tiettyyn suoran tuen tosiasialliseen vähenemiseen; mainitussa asetuksessa täsmennetään tietyt tuen myöntämisen ja ajallisen porrastamisen edellytykset sekä menetelmä, jolla määritetään enimmäismäärä, jonka jäsenvaltio voi myöntää; tasaustuki rahoitetaan kokonaan tai osittain yhteisön talousarviosta, on tarpeen määritellä euroina ilmoitettujen määrien muuntamisessa käytettävän muuntokurssin määräytymisperuste; rahoitushallinnon helpottamiseksi olisi vältettävä useamman vuosittaisen tukierän maksaminen samana varainhoitovuonna; Euroopan yhteisön tekemät kansainväliset sitoumukset ja hallinnon avoimuus edellyttävät, että vahvistetaan menettelyt, joita tuen myöntämiseen halukkaiden jäsenvaltioiden on noudatettava, toimenpiteen tavoitteen saavuttamiseksi tasaustuki olisi myönnettävä suoraan tuensaajille eli periaatteessa viljelijöille tietyn määräajan kuluessa ja sellaisten määrien osalta, jotka eivät ylitä kyseisiä tulonmenetyksiä; pienten määrien myöntämisestä johtuvan hallinnollisen monimutkaisuuden estämiseksi tietyissä tapauksissa voidaan soveltaa yksinkertaistettuja sääntöjä, ja tässä asetuksessa säädetyt toimenpiteet ovat kyseisten hallintokomiteoiden lausunnon mukaiset, ON ANTANUT TÄMÄN ASETUKSEN: I OSASTO Merkittävään revalvaatioon liittyvä tasaustuki 1 artikla 1. Tässä osastossa vahvistetaan asetuksen (EY) N:o 2800/98 2 artiklassa tarkoitetun tasaustuen myöntämistä koskevat yksityiskohtaiset säännöt. 2. Tasaustuen enimmäismäärät määritetään asetuksen (EY) N:o 2799/98 4 artiklan 2 kohdan mukaisesti. 2 artikla Tuen enimmäismäärä muunnetaan osallistuvien jäsenvaltioiden kansalliseksi valuutaksi neuvoston perustamissopimuksen 109 l artiklan 4 kohdan ensimmäisen virkkeen mukaisesti vahvistamia peruuttamattomasti kiinnitettyjä muuntokursseja käyttäen ja euroalueen ulkopuolisten jäsenvaltioiden kansalliseksi valuutaksi 1 päivänä tammikuuta 1999 voimassa olevaa valuuttakurssia käyttäen. 3 artikla Komission asetuksen (EY) N:o 2808/98 (3) 7 artiklan 1 kohdan ja 8 ja 9 artiklan tasaustuen myöntämistä koskevia säännöksiä sovelletaan tässä osastossa tarkoitettuihin tasaustukiin. II OSASTO Suoriin tukiin sovellettavien kurssien alenemiseen liittyvät tasaustuet 4 artikla 1. Tässä osastossa vahvistetaan asetuksen (EY) N:o 2800/98 3 artiklassa tarkoitetun tasaustuen myöntämistä koskevat yksityiskohtaiset säännöt. 2. Tasaustuen enimmäismäärät määritetään asetuksen (EY) N:o 2799/98 5 artiklan 2 kohdan mukaisesti. 5 artikla Tuen enimmäismäärä muunnetaan osallistuvien jäsenvaltioiden kansalliseksi valuutaksi neuvoston perustamissopimuksen 109 l artiklan 4 kohdan ensimmäisen virkkeen mukaisesti vahvistamia peruuttamattomasti kiinnitettyjä muuntokursseja käyttäen ja euroalueen ulkopuolisten jäsenvaltioiden kansalliseksi valuutaksi määräytymisperusteen tapahtumapäivänä voimassa olevaa valuuttakurssia käyttäen. 6 artikla Edellä 4 artiklan 2 kohdassa tarkoitettu tasaustuen enimmäismäärä, joka johtuu 1 päivään tammikuuta 1999 saakka jäädytetyn maatalouden muuntokurssin alenemisesta, korotetaan 5 artiklassa tarkoitetun kurssin ja edellä mainitun maatalouden muuntokurssin välisen suhteen käänteisluvulla. 7 artikla Asetuksen (EY) N:o 2808/98 10 artiklan 2, 3, 4 ja 5 kohdan säännöksiä sovelletaan tässä osastossa tarkoitettuihin tukiin. III OSASTO Yleiset ja siirtymäkauden säännökset 8 artikla Asetuksen (EY) N:o 2808/98 11, 12, 13 ja 15 artiklan yleisiä säännöksiä sovelletaan tämän asetuksen I ja II osastossa tarkoitettuihin tasaustukiin. 9 artikla Poiketen siitä, mitä asetuksen (EY) N:o 2808/98 1 artiklassa säädetään, sellaisten toimien, joiden määräytymisperuste tapahtuu 1 päivän tammikuuta ja 4 päivän tammikuuta 1999 välisenä aikana, sovelletaan 4 päivänä tammikuuta 1999 voimassa olevaa valuuttakurssia. 10 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) Ks. tämän virallisen lehden sivu 1 (2) Ks. tämän virallisen lehden sivu 8 (3) Ks. tämän virallisen lehden sivu 36